הוועדה המסדרת, כנסת 21, פרוטוקול מספר 10, 2019-05-28 17:30

מכלוף מיקי זוהר: שלום לכולם.

מכלוף מיקי זוהר: אני מתכבד לפתוח את הישיבה של הוועדה המסדרת.

מכלוף מיקי זוהר: חברים, אפשר קצת שקט?

מכלוף מיקי זוהר: אנחנו התכנסנו פה, עקרונית, לדון בסדרי הדיון של הכנסת מחר.

מכלוף מיקי זוהר: עניין ההצבעות בוועדה סוכם גם כן.

מכלוף מיקי זוהר: אנחנו נתכנס אולי בעוד חצי שעה בערך לדיון סופי על החוק, כולל הצבעה על ההסתייגויות ועל החוק עצמו לקריאה שנייה וקריאה שלישית.

מכלוף מיקי זוהר: לאחר מכן, לאחר שנסיים את ההצבעה על החוק, אנחנו נניח את החוק במליאה, והוא יתחיל להיות נדון מחר בסביבות השעה 12:00 בצוהריים, כי בהתחלת הדיון, בשעה 11:00, יש נאומים בני דקה, נאומי בכורה או סיום – איך שתגדירו את זה, אבל זה יהיה סוג של נאום.

מיכאל ביטון: אתה יכול לתת גם נאום סיום של הוועדה המסדרת.

מכלוף מיקי זוהר: זו עייפות.

מכלוף מיקי זוהר: זו העייפות מדברת מגרוני.

מכלוף מיקי זוהר: לכן, אנחנו נתכנס מחר ב-12:00, ואז נתחיל את הדיון.

מכלוף מיקי זוהר: כמובן שאנחנו רוצים לאפשר לאופוזיציה לדבר כמה שצריך, ולכן חשבנו שהם יתחילו החל מהשעה 12:00 בצוהריים עד השעה 24:00 בלילה.

מכלוף מיקי זוהר: במידה שסיעות האופוזיציה יחליטו באיזשהו שלב למשוך את ההסתייגות שלהן, כי הן רשאיות לעשות את זה, אנחנו, סיעות הקואליציה, שגם נגיש הסתייגויות מסוימות, נעלה לדבר אחריהן.

מכלוף מיקי זוהר: בסופו של דבר, אם וכאשר אני אראה שההסתייגויות שלנו מתחילות להסתיים או שאנחנו צריכים כבר לעלות להצבעה, אני כבר אעלה לסכם את הדיון עד שחברי הכנסת יגיעו, ואז נעבור להצבעות.

מאיר כהן: אנחנו מאוד מבקשים שהשני שידבר בפיליבסטר יהיה שטייניץ.

מכלוף מיקי זוהר: אוקיי.

מכלוף מיקי זוהר: מאחר והתעקשתם על שטייניץ, אני רוצה לפוצץ את הסיכום.

יואב בן צור: אדוני, האם יש סיכוי לשינוי בסדר-היום מחר?

מכלוף מיקי זוהר: האם יש סיכוי?

מכלוף מיקי זוהר: רגע, יש לך את הטלפון של איווט?

מכלוף מיקי זוהר: תרים לו טלפון.

אוסאמה סעדי: אפשר לקבל עדכון מהמזכירות?

מכלוף מיקי זוהר: שנייה.

מכלוף מיקי זוהר: לגבי עניין של הצבעות שמיות, כל אחד מהקואליציה ומהאופוזיציה יהיה זכאי לפחות לעד שלוש הצבעות שמיות.

מכלוף מיקי זוהר: כמובן שאם הסיכום שיש לנו היום פה לא ימומש, אני איאלץ, בצער רב, לפנות לסעיף 98 בתקנון.

מכלוף מיקי זוהר: אני מקווה שלא נגיע לזה.

מכלוף מיקי זוהר: אני חושב שזה צריך להיות אירוע מכובד שכולם מקבלים את הבמה כפי שצריך וכפי שנדרש.

יזהר שי: אירוע מכובד – מכובד זה לא.

מכלוף מיקי זוהר: זה כבר אירוע אחר.

מכלוף מיקי זוהר: זו דעה סובייקטיבית.

מכלוף מיקי זוהר: על זה אני לא יכול להתווכח.

דן מרזוק: סדר הדוברים ייקבע על-ידי סיעות האופוזיציה וסיעות הקואליציה ביחס לחבריהן.

מכלוף מיקי זוהר: בדיוק ככה – מה שאמר היועץ המשפטי.

ירדנה מלר-הורוביץ: אבל מתי יעבירו לנו?

מכלוף מיקי זוהר: אנחנו נעביר לכם את זה היום.

מיכאל ביטון: היום באת מפויס.

מיכאל ביטון: מיקי, היום, באת רגוע ומפויס.

צבי האוזר: זה לקראת סוף סוף הקדנציה.

מכלוף מיקי זוהר: באתי עייף, מאוד עייף.

מיכאל ביטון: הוא אומר: באשר אבדנו אבדנו.

קריאה: אווירת סוף כנסת.

צבי האוזר: אבל, מיקי, אתה תהיה אלוף החקיקה של הכנסת ה-21 – לא?

מכלוף מיקי זוהר: כן, אהיה שיאן החקיקה של הכנסת ה-21.

מכלוף מיקי זוהר: אני היחיד שחוקק חוק בכנסת הזאת.

מכלוף מיקי זוהר: אמרתי שאנחנו מבטיחים ליושב-ראש הכנסת את המספר המירבי של כהונות כיושב-ראש הכנסת לכנסות, כלומר יהיו לו ארבע כנסות אם הוא ייבחר לכנסת הבאה.

מכלוף מיקי זוהר: אלה הישגים מדהימים לקדנציה אחת.

אוסאמה סעדי: השאלה היא מה עם הכנסת ה-22.

אוסאמה סעדי: באיזה מקום תהיה בכנסת ה-22?

קריאה: - - - ליושב-ראש הכנסת שלא לחוקק הרבה חוקים – כמה שפחות חוקים.

מכלוף מיקי זוהר: לפי מה שסוכם עכשיו, במקום ה-28.

קריאה: ירדת?

פנינה תמנו: חתמת על מכתב המורדים?

יואב בן צור: זה לא ריאלי.

יואב בן צור: אמרנו: 26.

מכלוף מיקי זוהר: מה לא ריאלי?

מכלוף מיקי זוהר: 28? הגזמת.

מכלוף מיקי זוהר: יש לנו גם ארבעה – נורבגי, ואז זה 24.

פנינה תמנו: מיקי, אתה חתום על מכתב המורדים?

צבי האוזר: מיקי, זה עם איילת שקד או בלי?

מכלוף מיקי זוהר: זה בלי שקד.

מכלוף מיקי זוהר: עם שקד זה יכול להיות 29.

פנינה תמנו: אז חתמת על המסמך כמו יתר חברי הכנסת אצלכם?

מכלוף מיקי זוהר: לא.

מכלוף מיקי זוהר: הצבענו בעד ברוב מוחץ.

פנינה תמנו: הייתה רשימה של חברי כנסת שליבי-ליבי איתם.

שלמה קרעי: היו רק שלושה מתנגדים.

מכלוף מיקי זוהר: היו שניים או שלושה מתנגדים, שלושה מתנגדים.

פנינה תמנו: לא, יותר.

פנינה תמנו: די.

שלמה קרעי: היה רוב.

פנינה תמנו: היו יותר.

פנינה תמנו: ראינו את הצילום של המסמך.

שלמה קרעי: היו שלושה מתנגדים.

מכלוף מיקי זוהר: ברשות

מכלוף מיקי זוהר: כם, בואו ניתן ליועץ המשפטי להבהיר כמה דברים, ואז נשמע, כמובן, את חברי הכנסת, ואז נעבור לדיון הבא שהוא על פטור מחובת הנחה לחוק.

פנינה תמנו: זה הזמן.

מאיר כהן: אדוני, אתה יכול לאפשר לי לשאול שאלה?

מכלוף מיקי זוהר: כן.

מכלוף מיקי זוהר: קודם כול, מאיר כהן.

מכלוף מיקי זוהר: בבקשה.

מאיר כהן: אנחנו רוצים לשמוע מכבודו, כדי שיהיה רשום בפרוטוקול, מה קורה.

מאיר כהן: זה קצת לא ברור.

מאיר כהן: עד השעה 24:00 - - -

איל ינון: זה מה שחשבתי להבהיר.

איל ינון: אבהיר את הדברים.

מאיר כהן: אם כך, אנא תבהיר את הדברים.

איל ינון: הרבה שואלים ביחס לקדושת השעה 24:00 בלילה מחר.

קריאה: כן.

קריאה: גם יש לנו אנשים - - -

איל ינון: יצאה בת קול מהשמיים שהשעה 24:00 בלילה מחר מביאה עמה רוח מיוחדת של קדושה, ורציתי להסביר במה דברים אמורים.

יואב בן צור: זה 12:00 או חצות?

איל ינון: השעה חצות, 12:00 בלילה, 24:00 מחר, היא שעה קדושה לא לעניין החוק שאנחנו עוסקים בו כרגע, אלא לעניין פקיעת המנדט שקיבל המועמד להרכבת הממשלה מנשיא המדינה.

איל ינון: זה אומר שאם עד מחר ב-24:00 בלילה המועמד, קרי ראש הממשלה, לא מודיע לנשיא המדינה שום דבר או מודיע לו שהוא כשל בניסיון להרכיב ממשלה – לא ניתן יותר בתהליך הזה להטיל עליו להרכיב ממשלה חדשה, אלא לנשיא יש שלושה ימים, ובגלל שהיום האחרון בשלושת הימים נופל על שבת זה יתארך ליום ראשון, והוא רשאי, כמובן, להתייעץ ולהחליט אחת משתיים: או שהוא לא מטיל על אף אחד כי הוא מעריך, לאור ההתייעצויות, שאין לאף אחד אחר סיכוי - -

מאיר כהן: אדוני, זו לא שאלה - - -

איל ינון: - - או שהוא מטיל על חבר כנסת אחר.

מאיר כהן: במידה והדיון ימשיך עד השעה 05:00 לפנות בוקר - - -

איל ינון: הדיון בחוק כאילו לא רלוונטי במובן של השעה.

פנינה תמנו: אבל אם הנשיא מחליט ב-24:01?

איל ינון: הוא רלוונטי - - -

קריאה: איזושהי אמונה תפלה של פרטים בקואליציה שמשהו יקרה ב-24:00 בלילה.

מכלוף מיקי זוהר: כן, אנחנו מצפים שב-24:00 בלילה סינדרלה פשוט באופן אוטומטי - -

מיכאל ביטון: סינדליברמן יבוא עם הנעל.

מכלוף מיקי זוהר: - - במקום שהיא תהפוך להיות לכלוכית – כי הרי עד 24:00 בלילה היא עם שמלה יפה ועם עקבים וכו' וב-24:00 בלילה היא הופכת להיות לכלוכית.

מכלוף מיקי זוהר: אנחנו חוששים מהאירוע הזה, ולכן אנחנו מדברים על השעה 24:00 בלילה.

מכלוף מיקי זוהר: זו השעה – זו השעה של סינדרלה.

פנינה תמנו: אבל הנשיא שלנו הוא איש חכם, ואם ב-24:15 הנשיא מחליט שהוא מטיל על X את המלאכה - - -

קריאה: הנשיא ישן שנת ישרים ב-24:00 בלילה.

פנינה תמנו: אני אומרת שזה לא מכבד את הנשיא שזה לא מובן שהצעת החוק תגרום נזק - - -

יעל גרמן: - - -

מכלוף מיקי זוהר: חברת הכנסת גרמן, רק שלא יקראו למקרה הזה: סיפור סינדרלה.

מאיר כהן: אדוני, תן לחדד את השאלה.

מאיר כהן: אני עוד פעם חוזר על זה.

מאיר כהן: חברים.

יעל גרמן: איל, אתה יכול להסביר?

יעל גרמן: אוקיי.

קריאה: רגע, מאיר שואל שאלה.

מאיר כהן: המצב הוא כזה: הבנו שבשעה 24:00 בלילה, בין אם ראש הממשלה יבוא לנשיא ובין אם לא יבוא לנשיא, פקע הזמן ולנשיא יש שלושה ימים להתייעצויות - -

איל ינון: אלא אם כן הוא יודיע לו שהוא הצליח להרכיב ממשלה.

מאיר כהן: - - אלא אם כן הודיע.

קריאה: הודיע עד 24:00 בלילה.

מאיר כהן: אם לא הגיע ראש הממשלה לנשיא - - -

אוסאמה סעדי: איל, מה זאת אומרת ההודעה?

מאיר כהן: שנייה, שנייה.

פנינה תמנו: אבל הוא שואל שאלה.

פנינה תמנו: הוא באמצע.

מאיר כהן: עיסאווי, עיסאווי.

קריאה: אוסאמה, אוסאמה.

מאיר כהן: סליחה.

מאיר כהן: אוסאמה, אנא ממך.

מאיר כהן: ראש הממשלה לא הגיע.

מאיר כהן: מהשעה 24:00 בלילה הנשיא זכאי ויש לו שלושה ימים להתייעצויות.

מאיר כהן: אבל, במקביל, בכנסת החקיקה נמשכת וב-06:00-05:00 בבוקר מתקבלת החלטה על פיזור הכנסת.

איל ינון: היא מפסיקה את ההליכים להרכבת הממשלה.

מאיר כהן: אוקיי.

מאיר כהן: זאת אומרת, הנשיא - - -

איל ינון: אגב, יותר מזה – גם אם, נניח, הנשיא הטיל את ההרכבה על אחד מחברי הכנסת והכנסת קיבלה - - -

מכלוף מיקי זוהר: ב-24:01.

מכלוף מיקי זוהר: הוא ישים שעון מעורר וב-24:01 - - -

איל ינון: הוא הטיל, נניח, תיאורטית - - -

צבי האוזר: לא, באמת.

צבי האוזר: אם הוא מטיל ביום ראשון, הכנסת יכולה לפזר ביום שני.

קריאה: בדיוק.

צבי האוזר: לכן, כל הלחץ הוא מלאכותי.

צבי האוזר: זאת אומרת, רושמים פה צ'ק של חמישה מיליארד שקלים של הציבור על איזה שהוא פחד קמאי - -

קריאה: על ביצה שטרם נולדה.

צבי האוזר: על ביצה שטרם נולדה.

צבי האוזר: - - על פחד קמאי של 24:00 בלילה.

פנינה תמנו: עוד התייחסות אחת לעניין הזה.

צבי האוזר: הרי ממה נפשך?

צבי האוזר: אתה יכול לפזר את זה ביום שני.

צבי האוזר: אתה יכול לפזר את זה ביום שלישי.

צבי האוזר: לא כל כך ברור מה זה הטירוף הלאומי הזה.

מכלוף מיקי זוהר: אני אגיד לך משהו.

מאיר כהן: אני מבקש.

מאיר כהן: אני מתעקש, אדוני.

יעל גרמן: עלול - - -

מאיר כהן: חבר'ה, אפשר טיפה שקט?

מאיר כהן: כחול לבן.

מיכל (מיקי) חיימוביץ': צביקה, הוא לא רצה לקחת את הצ'אנס שבני תוך יום מרכיב ממשלה.

יואב בן צור: מה זה "תוך יום"?

יואב בן צור: – שעתיים.

מאיר כהן: גם אם הליך החקיקה יימשך עד יום חמישי או יום שישי, החוק גובר על מה שהנשיא עשה.

איל ינון: נכון.

מאיר כהן: אני מבקש לשמוע את זה.

איל ינון: נכון.

איל ינון: חד-משמעי.

קטי קטרין שטרית: תנו לו לדבר רגע.

עיסאווי פריג': אבל התהליך של הנשיא יוצא לדרך.

מכלוף מיקי זוהר: התשובה היא: כן.

מכלוף מיקי זוהר: החוק מבטל את כל הליך ההרכבה, ולא משנה מי מחזיק בו.

מכלוף מיקי זוהר: זאת אומרת, אם אנחנו נצליח להעביר את זה היום, גם ביבי לא יכול יותר להרכיב.

איל ינון: נכון.

מאיר כהן: אוקיי.

מכלוף מיקי זוהר: אבל אנחנו נחכה למחר.

מאיר כהן: תודה.

מאיר כהן: אדוני, אפשר לקבל את זה כתוב?

קריאה: כן, בטח.

איל ינון: אתה יכול לפנות אלי, ואני - - -

מיקי לוי: מאיר, זה נכנס לפרוטוקול.

קריאה: מאיר, זה גם כתוב בחוק.

קריאה: החוק מאוד ברור בנושא הזה.

פנינה תמנו: כדי שלא אקטע אותך, זה באמת הפתיע אותי: חוק פרטי מול חוק-יסוד.

איל ינון: מה?

איל ינון: לא הבנתי.

פנינה תמנו: אני באמת מנסה להבין את מערכת היחסים פה בין החוק הפרטי לחוק-יסוד ואיך זה עוצר.

איל ינון: הכוח של החוק הפרטי, שבעצם הוא כבר לא חוק פרטי שכן ברגע שאישרתם אותו לקריאה ראשונה והוא עובר לקריאה שנייה וקריאה שלישית הוא הפך להיות לחוק של הוועדה – סעיף 12 לחוק-יסוד: הממשלה, שהוא חוק-יסוד, גובר, במפורש – הוא מציין – על ההליך האחר שלפי חוק-יסוד: הממשלה שמדבר על הרכבה.

קריאה: הליך הפיזור.

איל ינון: בדיוק.

איל ינון: לפי חוק-יסוד: הממשלה, הליך הפיזור על הליך הרכבת הממשלה שלפי חוק-יסוד: הממשלה.

מאיר כהן: תודה רבה, אדוני.

מאיר כהן: הבהרת.

מאיר כהן: תודה.

איל ינון: את צודקת שזו לא סוגיה טריוויאלית.

איל ינון: היו על זה דיונים בוועדת חוקה, וזו ההכרעה שהתקבלה בשעתו, לפני הרבה שנים, בעת הדיונים בהצעת חוק-יסוד: הממשלה; הליך של פיזור הכנסת תמיד גובר על הליך של הרכבת הממשלה.

מכלוף מיקי זוהר: אדוני רוצה להוסיף עוד כמה דברים?

איל ינון: נושא נוסף שנשאלתי לגביו, שלי זה היה נראה טריוויאלי אבל מתברר שהוא לא טריוויאלי: חוק ההתפזרות הוא לא רוורסבילי, כלומר ברגע שאתם תאשרו ברוב של 61 בקריאה שלישית את חוק ההתפזרות – רק אם, חס וחלילה, תהיה מלחמה כמו שהיה לנו בשעתו ב-73' במלחמת יום-הכיפורים שנדחו הבחירות להכנסת – הבחירות לא יוכלו להידחות גם אם ייווצר רוב חדש בכנסת שירצה פתאום לדחות את התאריך או לשנות את ההחלטה.

אוסאמה סעדי: אי-אפשר להתחרט ולחזור ולהגיד: יש לי ממשלה.

קריאה: לא.

עבד אל חכים חאג' יחיא: החוק הזה לא - - -

קריאה: הוא אמר.

קריאה: אוסאמה, נכון.

מכלוף מיקי זוהר: רשות דיבור – מי רוצה?

מכלוף מיקי זוהר: חבר הכנסת אבי ניסנקורן, מרכז האופוזיציה.

יעל גרמן: מיקי, אני רוצה לשאול את איל עוד שאלה.

מכלוף מיקי זוהר: אוקיי.

מכלוף מיקי זוהר: אתה רוצה להיות אחרון?

אברהם (אבי) ניסנקורן: אני האחרון.

מכלוף מיקי זוהר: יעל גרמן, בבקשה.

יעל גרמן: אדוני היועץ, אני מבקשת לדעת: אני מבינה שחוק פיזור הכנסת גובר על ההרכבה, אבל אנחנו יכולים להימצא במצב אבסורדי שבו אנחנו עדיין לא הצבענו על פיזור הכנסת, כלומר לא הצבענו עדיין, לצורך העניין, על הקריאה השלישית, והזמן תם, והנשיא רוצה להעביר את המנדט למישהו אחר.

מכלוף מיקי זוהר: תוך כדי מה שהוא נתן?

מכלוף מיקי זוהר: תוך כדי המועדים שהוא כבר העניק?

מכלוף מיקי זוהר: זאת אומרת, הוא רוצה להפסיק עכשיו את האפשרות של ראש הממשלה ולתת למישהו אחר?

יעל גרמן: לא.

מאיר כהן: יעל, זה מה ששאלתי: אם המליאה ממשיכה - - -

אוסאמה סעדי: אחרי 24:00 בלילה.

מכלוף מיקי זוהר: אין לו סמכות כזו.

אוסאמה סעדי: אחרי 24:00 בלילה.

מאיר כהן: המליאה קובעת.

יעל גרמן: הוא רוצה להעניק את המנדט - - -

מכלוף מיקי זוהר: הצעה טובה של מרכז האופוזיציה, אבי ניסנקורן.

מכלוף מיקי זוהר: אנחנו מזמנים את הנשיא לדיון.

מכלוף מיקי זוהר: אתה חושב שזה לא ילך.

איל ינון: חברת הכנסת גרמן, לנשיא יש שלושה ימים.

אוסאמה סעדי: אבל ההתפזרות קוטעת את זה.

יעל גרמן: שלושה ימים - - - על-ידי זה שמפזרים.

אוסאמה סעדי: ההתפזרות קוטעת את התהליך.

קריאה: זו סמכות של הכנסת.

קריאה: נו, מה.

איל ינון: אני מסביר.

איל ינון: אם בתוך שלושת הימים האלה יתקבל פה, בקריאה שלישית, חוק להתפזרות הכנסת, - -

אוסאמה סעדי: זה מפקיע את הסמכות שלו.

איל ינון: - - זה מפקיע את הסמכות שלו.

איל ינון: אבל אם לא יתקבל, הסמכות בידו.

מכלוף מיקי זוהר: עכשיו, זכות הדיבור לאבי ניסנקורן, מרכז האופוזיציה.

יעל גרמן: ברור שזה יתקבל.

יעל גרמן: נו, באמת.

איל ינון: לפני אבי, אומר רק עוד הערה שהיא חשובה לי לפרוטוקול לשם התקדימים וההיסטוריה.

איל ינון: ההחלטה שמתקבלת פה עכשיו היא לא לפי סעיף 98 לתקנון הכנסת שקובע סדרי דיון מיוחדים, ולא צריך להצביע עליה.

איל ינון: לשמחתי, יש הבנות בין הקואליציה לאופוזיציה כפי שמקובל.

אברהם (אבי) ניסנקורן: עוד לא, עוד לא.

איל ינון: אבל יהיו.

איל ינון: חס וחלילה – לא "חס וחלילה", לא צריך להגזים – אם לא יהיו הבנות, אנחנו כן נידרש לסעיף 98.

איל ינון: אבל, כרגע, יש הסכמה לגבי סדרי הדיון בין הקואליציה לאופוזיציה, ולא מדובר בהפעלת סעיף 98 שזה סדרי דיון מיוחדים, שאנחנו משתדלים מאוד להימנע מלהפעיל אותם שלא במסגרת חקיקת תקציב וחוק ההסדרים.

איל ינון: זו הערה שלי.

מיכאל ביטון: יושב-ראש הוועדה, יש לי שאלה ליועץ המשפטי.

מיכאל ביטון: המצב הזה שמי שהוטל עליו להקים ממשלה, ובזמן שהמנדט שלו להקים ממשלה הוא יוזם חוק לפזר את הכנסת, - -

מכלוף מיקי זוהר: - - - פטור מחובת הנחה.

מיכאל ביטון: רק שנייה.

מיכאל ביטון: אסיים.

מיכאל ביטון: - - זאת אומרת הוא מחליט ליהנות מכל העולמות: מהמנדט של הנשיא להקים ממשלה, ובו-זמנית הוא מפר את המנדט הזה בכך שהוא יוזם - - -

שלמה קרעי: הוא לא יוזם.

שלמה קרעי: זה לא הוא.

שלמה קרעי: זה ממ"ז יוזם, זוהר יוזם.

מיכאל ביטון: אבל זו פעם ראשונה בהיסטוריה שאדם שהוטל עליו להקים ממשלה יוזם במקביל את פיזור הכנסת.

שלמה קרעי: זה היופי בדמוקרטיה.

קריאה: לא מכבד את הנשיא.

מכלוף מיקי זוהר: אני לא יודע.

מכלוף מיקי זוהר: אני יודע שכל מה שאני עושה – אתם חושבים שביבי שולח אותי.

קריאה: אתה עצמאי.

מכלוף מיקי זוהר: אבל יש לי את העצמאות שלי, יש לי את העקרונות שלי ויש לי את הדרך שלי, ותכבדו את זה.

מכלוף מיקי זוהר: הגיעו הזמן שתכבדו את זה.

מיכאל ביטון: הבנתי אותך.

מיכאל ביטון: אתה גם לבד יזמת את חוק החסינות?

מכלוף מיקי זוהר: הגיע הזמן שתעריך אותי קצת יותר ממה שאתם מעריכים אותי.

מיכאל ביטון: מהחריצות הפרלמנטרית יזמת את חוק החסינות - -

פנינה תמנו: בשם העקרונות - - -

מיכאל ביטון: - - ללא שיחה עם ראש הממשלה.

עבד אל חכים חאג' יחיא: מיקי, אתה מספיק פיקח וחכם שתדע בדיוק מה ביבי רוצה, בלי שיגיד לך.

מכלוף מיקי זוהר: תודה על המחמאה.

מכלוף מיקי זוהר: יש מצב שהוא גם חושב את מה שאתה חושב.

יזהר שי: מיקי, אפשר להתעסק בדברים חשובים באמת?

יזהר שי: אולי אוסנת תתאר לנו איך העתירה לליכוד ומה קורה עם זה.

אוסנת הילה מארק: תהיה רגוע.

אוסנת הילה מארק: אני לא הגשתי שום עתירה לליכוד.

אוסנת הילה מארק: ה'ספינים' שלכם לא עובדים.

קריאה: פשוט דאגנו לך.

מכלוף מיקי זוהר: תודה רבה, אוסנת.

מכלוף מיקי זוהר: יפה.

מכלוף מיקי זוהר: תשובה מצוינת.

מכלוף מיקי זוהר: אבי ניסנקורן, בבקשה.

אברהם (אבי) ניסנקורן: קודם כול, אני רוצה לשבח את מיקי זוהר שהוא מרדן בליכוד ומגיש הצעות חוק סדרתיות כנגד עמדת ראש התנועה.

פנינה תמנו: נותר חייל בודד במערכה.

יעל גרמן: יפה.

מכלוף מיקי זוהר: תודה.

מכלוף מיקי זוהר: תודה רבה.

אברהם (אבי) ניסנקורן: זה אומץ לב ראוי להערכה.

מכלוף מיקי זוהר: תודה, תודה.

מכלוף מיקי זוהר: יש הרבה שאומרים שהאומץ הציבורי שלי הוא יחסית משהו לא - - -

מיכאל ביטון: רק שלא יהיה קצר מועד.

יזהר שי: יהללוך זרים.

פנינה תמנו: משמר צניעות.

מיכאל ביטון: האחרונים שעפו על עצמם – לא בכנסת.

מכלוף מיקי זוהר: אומץ ציבורי זה אומר שאתה מביא חוק, חוטף ביקורת מכל כלי התקשורת ועדיין אתה אומר את מה שאתה מאמין בו בלי לחשוש.

מכלוף מיקי זוהר: זה נקרא אומץ ציבורי.

פנינה תמנו: אני בעד משמר צניעות בכנסת.

מיכל (מיקי) חיימוביץ': מה שאתה מאמין או מה שראש הממשלה מאמין?

מכלוף מיקי זוהר: מה שאני מאמין.

קריאה: מיקי, אתה איש האמונה של סולובייצ'יק.

מכלוף מיקי זוהר: אני אדם מאמין.

מכלוף מיקי זוהר: זה נכון.

אברהם (אבי) ניסנקורן: מה שטוב אצל מיקי הוא שאתה אומר משפט אחד, והוא נותן לך שלושה משפטי - - -

מכלוף מיקי זוהר: זו השיטה, כדי שתפסיקו לתקוף אותי כל היום.

מיכל (מיקי) חיימוביץ': זה לא אישי – זה פרסונלי.

מיכאל ביטון: היום באת רגוע.

מיכאל ביטון: זה נוח לנו.

מכלוף מיקי זוהר: היא העירה עכשיו הערה.

מכלוף מיקי זוהר: אני שמעתי את השטות הזאת שתמר זנדברג מפיצה.

מכלוף מיקי זוהר: שמעתי משפט: זה לא אישי – זה פרסונלי.

מכלוף מיקי זוהר: קיבלתי בפייסבוק אולי 200 הודעות מאין-ספור אנשים שמצטטים את המשפט.

מכלוף מיקי זוהר: קודם כול, כמובן שאמרתי את זה בצורה שונה ממה שהם ציטטו את זה.

מכלוף מיקי זוהר: אבל דבר אחד בטוח: חוק חסינות חברי הכנסת הוא חוק אישי לכל אחד מאיתנו, חברי הכנסת.

מכלוף מיקי זוהר: מה ההבדל בין אישי לפרסונלי?

מכלוף מיקי זוהר: פרסונלי – זה אומר שזה רק לאדם אחד ספציפי בלבד.

קריאה: מיקי, תעצור.

פנינה תמנו: מיקי, תעצור, כדי שזה לא יהיה הדבר האחרון שזוכרים.

פנינה תמנו: מיקי, תעצור.

מכלוף מיקי זוהר: זה לא קורה פה במקרה הזה.

מכלוף מיקי זוהר: יש 120 חברי כנסת, וזה יכלול את כולם.

קריאות: - - -

מכלוף מיקי זוהר: << יור >> ההטרלה הזאת היא הטרלה מצחיקה בעיניי.

מכלוף מיקי זוהר: עכשיו, מה העניין?

מכלוף מיקי זוהר: << יור >>

אוסנת הילה מארק: חוק החסינות היה יותר פשוט - - -.

אוסנת הילה מארק: עכשיו אנחנו בפיזור הכנסת.

אוסנת הילה מארק: תראה איזה בלאגן להם.

קריאה: לצערי, מנצלים - - -

אברהם (אבי) ניסנקורן: - - -

מכלוף מיקי זוהר: אתה צודק, אתה צודק.

מכלוף מיקי זוהר: היא פשוט העירה הערה – הערה מוזרה כזאת.

עיסאווי פריג': - - -

אברהם (אבי) ניסנקורן: חבר'ה, אני רוצה לתת דוגמה לעוד חוק שהוא אישי ולא פרסונלי.

אברהם (אבי) ניסנקורן: למשל, חוק שפוטר חבר כנסת מכתב אישום, אם הוגש כנגדו כתב אישום על שוחד שקשור ל"בזק".

אברהם (אבי) ניסנקורן: זה לא אישי.

אברהם (אבי) ניסנקורן: זה יכול להיות גם עוד אנשים.

מכלוף מיקי זוהר: אתה יודע מה?

מכלוף מיקי זוהר: זה יכול להיות קצת יותר פרסונלי, אבל אני לא הגשתי חוק כזה.

מאיר כהן: אבל לא אישי.

צבי האוזר: איך יתרגמו את הדיון הזה באנגלית?

צבי האוזר: אני לא מבין.

מכלוף מיקי זוהר: "אישי" באנגלית זה personal, ו"פרסונלי" זה בערך אותה דבר באנגלית.

צבי האוזר: זה מה ששאלתי.

צבי האוזר: איך יתרגמו?

אברהם (אבי) ניסנקורן: לגבי סדרי הדיון - - -

מכלוף מיקי זוהר: כשאני חושב על זה רגע, הטיעון של האוזר הוא טיעון מחץ כנגד הטיעון שלי, כי אם אתה מתרגם את "אישי" לאנגלית, בעצם, אתה הופך להיות אותו דבר.

מכלוף מיקי זוהר: נראה לי שאתה שמת פה, על השולחן, באמת סוגיה שתצריך דיון מעמיד בשפה העברית, חד-משמעית.

מכלוף מיקי זוהר: בבקשה.

אברהם (אבי) ניסנקורן: מיקי, אני חושב שאתה באמת צריך חשבון נפש לעצמך.

קריאה: עשית את שלך בקדנציה הזאת.

מכלוף מיקי זוהר: עוד אחד מההישגים.

אברהם (אבי) ניסנקורן: אתה לא צריך לענות לכל אחד.

מכלוף מיקי זוהר: טוב, אני אשתדל.

אברהם (אבי) ניסנקורן: לא, אם אתה נהנה – תמשיך.

מכלוף מיקי זוהר: מכל רגע.

אברהם (אבי) ניסנקורן: עשינו פיליבסטר עד שניר יגיע.

מכלוף מיקי זוהר: כן, כדי שיהיה לנו רוב.

אברהם (אבי) ניסנקורן: לגבי סדרי הדיון, אנחנו לא רוצים להגביל את עצמנו עד 24:00.

אברהם (אבי) ניסנקורן: אנחנו רוצים לבוא ולהגיד שנוכל לדבר לפחות עד 24:00 - -

מכלוף מיקי זוהר: או יותר.

אברהם (אבי) ניסנקורן: - - ואם תחשבו אחר כך שזה לא סביר – תוכלו להפעיל את סעיף 98.

אברהם (אבי) ניסנקורן: אנחנו, כרגע, לא רוצים להגביל את עצמנו.

מכלוף מיקי זוהר: בסדר.

אברהם (אבי) ניסנקורן: בעצם, זו ההערה היחידה שלנו בנושא הזה, נכון?

יעל גרמן: אני הייתי מבקשת שהיושב-ראש יגביל את עצמו - - -

מכלוף מיקי זוהר: אגב, אני רוצה לומר שאני מקבל את הדרישה של האופוזיציה.

מכלוף מיקי זוהר: זו דרישה לגיטימית.

מכלוף מיקי זוהר: אם וכאשר תגיע השעה 24:00 בלילה ונראה, חלילה, שראש הממשלה לא הצליח להרכיב ויבואו מהאופוזיציה ויגידו לי "תשמע, הגיעה השעה 24:00 בלילה, ואנחנו צריכים עוד שעה, שעתיים, שלוש שעות, ארבע שעות או חמש שעות", זה ייראה סביר ואני אגיד: "אין שום בעיה, אני אתן לכם עוד כמה שעות".

מכלוף מיקי זוהר: אם יבואו מהאופוזיציה ויגידו: "תשמע, אנחנו צריכים עד יום ראשון בצוהריים עם הפסקה באמצע בין שישי לשבת", אני אכנס את הדיון כי זה לא יהיה ריאלי ואני אקיים את סעיף 98.

עיסאווי פריג': יש לי שאלה.

מכלוף מיקי זוהר: אבל, אני לא אתקטנן איתכם על שעתיים לפה או שלוש שעות לשם.

מכלוף מיקי זוהר: מבחינתי, זה לא האירוע.

עיסאווי פריג': מיקי, למה - - -

צבי האוזר: אתה אומר: כל עוד הנשיא ישן שנת ישרים.

צבי האוזר: שנת ישרים.

מכלוף מיקי זוהר: בדיוק.

מכלוף מיקי זוהר: אנחנו יודעים שהנשיא מתעורר בשעה 06:00 בבוקר.

מכלוף מיקי זוהר: עד 06:00 בבוקר יש לכם קארט בלאנש, ואין שום בעיה.

צבי האוזר: זה לא עניין פרסונלי.

מכלוף מיקי זוהר: זה עניין אישי.

פנינה תמנו: אבל, בכל זאת, אדוני היו"ר, לגבי הפרסונלי והאישי, אני עדיין רוצה להזכיר שאנחנו לא נמצאים בשיטת הצבעה ישירה, ואני מנסה להבין איך זה שאתם לא חושבים על האופציה של לחסוך מיליארדים ולהעמיד אולי מועמד אחר מהליכוד.

פנינה תמנו: מיקי, זה נראה לי לא רציני.

פנינה תמנו: בנוסף, ליבי-ליבי עם אותם חברי כנסת שעשו מאמץ כביר כדי לרוץ בפריימריז ונמצאים היום 35 - -

שלמה קרעי: מזכירות הליכוד דחתה את ההצעה שלך כרגע.

פנינה תמנו: - - ופתאום חוטפים להם את המקום.

יצחק פינדרוס: פנינה, יש משהו שאת רוצה שיהיה מישהו אחר?

פנינה תמנו: פינדרוס, תציג את נאום הבכורה שלך היום לקראת פיזור כנסת - -

אוסנת הילה מארק: פנינה, - - - הוא יהיה בכנסת הבאה.

אוסנת הילה מארק: הכול יהיה בסדר.

אוסנת הילה מארק: אל תדאגי, הליכוד יביא 40 מנדטים.

פנינה תמנו: - - אבל תקשיב: בסוף, אותם המיליארדים הם מה שנדרש כדי למגר את העוני במדינת ישראל.

יצחק פינדרוס: אני מסכים איתך.

יצחק פינדרוס: אני רק שואל.

אוסנת הילה מארק: תעשו מאמץ, תלכו לאיווט ליברמן שתהיה פה ממשלה.

קריאה: תגידי, מה?

קריאה: מה זאת אומרת "תעשו מהלך על ליברמן"?

פנינה תמנו: נכון שיש חרדה שבני גנץ ירכיב ממשלה, אבל אני חושבת שראוי שתזכרו שהאנשים הצביעו מח"ל, ואם אתם לא מצליחים להעמיד אפילו אדם אחד כאלטרנטיבה – הגעתם למצב אבסורדי ותתעוררו על עצמכם, חברי הכנסת בליכוד, כי לפני כמה שעות הצבענו על 400 מיליון שקל אם לא יותר, תקציב המפלגות, בהינף יד, בזמן שחסרים לנו הרבה מאד כספים, באמת כמה מיליונים בודדים - -

יצחק פינדרוס: פנינה, פנינה, - - -

פנינה תמנו: - - כמו למרכזי החוסן.

פנינה תמנו: פינדרוס, זה רציני.

פנינה תמנו: תפסיקו - - - את המשחק.

שלמה קרעי: אז אל תחרימו את ראש הממשלה באופן פרסונלי.

פנינה תמנו: אמנם אנחנו בבועה, אבל עם ישראל מסתכל ואתם לא עושים שום מאמץ כדי למנוע את הבחירות האלה.

פנינה תמנו: זה הזמן שלכם.

פנינה תמנו: אבל אני רואה ניצנים של חברי כנסת שהתעוררו אצלכם, ובזה אני אסכם, וחתמו על אותו המכתב שמתנגד לאיחוד עם כולנו.

יואב בן צור: מיקי, - - -

עיסאווי פריג': - - -

מכלוף מיקי זוהר: עיסאווי, רגע.

מיכאל ביטון: עיסאווי, אני חייב להתערב.

פנינה תמנו: אז תתעוררו.

יואב בן צור: מי האלטרנטיבה לגנץ?

יואב בן צור: מי האלטרנטיבה לגנץ?

מיכאל ביטון: עיסאווי אמר משהו אתמול במליאה.

מכלוף מיקי זוהר: תודה רבה.

מכלוף מיקי זוהר: האמת היא שהסיחו את דעתי.

יצחק פינדרוס: פנינה, אני איתך, אבל אולי - - - לא יודע האם איווט ליברמן מסכים - - - הליכוד או שתציעי לישראל ביתנו להחליף את איווט ליברמן, כי את לא - - -

פנינה תמנו: - - -

מיכאל ביטון: עיסאווי אמר במליאה שהליכוד הולך כצאן לטבח, נכון?

מיכאל ביטון: ואז אמרת גם שזו שתיקת הכבשים.

מיכאל ביטון: אם היית רואה עדר כבשים, הן לא שותקות.

מיכאל ביטון: הן עושות קולות.

מיכאל ביטון: פה אפילו קולות אסור להם להשמיע.

שלמה קרעי: חבר הכנסת ביטון, חבר הכנסת ביטון.

מיכאל ביטון: הם הולכים לטבח בלי קולות.

אברהם (אבי) ניסנקורן: - - -

מכלוף מיקי זוהר: אמרתי את זה לפרוטוקול.

מכלוף מיקי זוהר: זה רק פשוט - - - עובדים של הכנסת.

שלמה קרעי: חבר הכנסת ביטון, חבר הכנסת ביטון, יש פתגם: קורא האיגרת – הוא יממש אותה.

פנינה תמנו: פינדרוס, זה גזל כספי ציבור.

פנינה תמנו: אולי זה ידבר אליך.

שלמה קרעי: אז בוא תתפצל מכחול לבן ותצטרף אלינו, ולא יתבזבזו כספי ציבור.

איל ינון: - - -

מכלוף מיקי זוהר: אמרתי את זה.

מכלוף מיקי זוהר: אמרתי.

מכלוף מיקי זוהר: אמרתי את זה לפרוטוקול.

מיכאל ביטון: אתה מדבר פה ולא בסיעה.

מיכאל ביטון: שולחים אתכם הביתה.

מיכאל ביטון: עבדתם קשה - - -

שלמה קרעי: אל תדאג.

שלמה קרעי: אנחנו סומכים עליכם.

מיכאל ביטון: אתם שטיח אדום.

מיכאל ביטון: - - - אין לכם דעה עצמאית?

שלמה קרעי: אתם יודעים שאיתנו זה אפשרי.

שלמה קרעי: אנחנו יחד עם החוק הנורווגי - - -

מכלוף מיקי זוהר: חברים, אני מבקש שקט.

מכלוף מיקי זוהר: אני מבקש שקט.

עיסאווי פריג': מיקי, תגיד לי - - -

מכלוף מיקי זוהר: אני אומר כך, וברשותך, אנסח את זה כך.

מכלוף מיקי זוהר: זה לא הופך להיות הסכמות, אבל זה לא משנה.

עיסאווי פריג': יש לי שאלה.

מכלוף מיקי זוהר: רגע.

מכלוף מיקי זוהר: תן לי רגע לנסח את זה, כי אבי ניסנקורן מעלה פה סוגיה שאנחנו צריכים להידרש אליה.

מכלוף מיקי זוהר: חבר הכנסת אבי ניסנקורן אומר, ואני אומר את זה לפרוטוקול: אני לא מתחייב על השעה 24:00.

מכלוף מיקי זוהר: יכול להיות שאני ארצה עוד שעות, ואני לא יודע כרגע לנקוב כמה שעות.

מכלוף מיקי זוהר: אני, מנגד, אומר שאני מכוון לשעה 24:00 בלילה.

מכלוף מיקי זוהר: אם אני אדרש לעוד מספר שעות סביר, אני אאשר אותו.

מכלוף מיקי זוהר: אם אני אדרש למספר שעות לא סביר, אני אפנה לסעיף 98 בחוק.

מיכאל ביטון: אבל עד 24:00 בלילה – זה לא מקובל.

מיכאל ביטון: סליחה, אני רוצה להבין את זה.

מיכאל ביטון: אתם הסברתם לנו שיש ועדות מיוחדות למצבים מיוחדים, ולכן עשינו ועדה מיוחדת לריבוי שרים וועדה מיוחדת לפיזור הכנסת.

מיכאל ביטון: כל זה בסדר – קיבלנו.

מיכאל ביטון: אבל, עכשיו יש ועדה לפיזור הכנסת.

מיכאל ביטון: מותר לה לדון רגוע.

מיכאל ביטון: - -

מכלוף מיקי זוהר: לא, אנחנו מדברים על הדיון במליאה.

מיכאל ביטון: - - הוא קובע את הלו"ז שמתאים לראש הממשלה.

מכלוף מיקי זוהר: חבר הכנסת ביטון, אנחנו מדברים על דיון במליאה.

מיכאל ביטון: הוא יקבע איך יהיה סדר הדיון, כך שיהיה מתאים בדיוק לראש הממשלה - -

מכלוף מיקי זוהר: חבר הכנסת ביטון, אנחנו מדברים על דיון במליאה.

מיכאל ביטון: - - ואנחנו נאפשר את הקצב הזה?

מיכאל ביטון: בואו נלך הביתה היום, דיון - - - ביום חמישי, ביום ראשון.

מכלוף מיקי זוהר: חבר הכנסת ביטון, אנחנו מדברים על דיון במליאה ולא בוועדה.

מיכאל ביטון: אתה לא יכול לקבוע את הקצב שמתאים לראש הממשלה.

מכלוף מיקי זוהר: אבל בכנסת יש כללים.

מכלוף מיקי זוהר: אני לא המצאתי אותם.

מיכאל ביטון: הכללים הם שמותר לך להביא חוק לפיזור הכנסת, ולא שאתה תאמלל אותנו פה שני לילות - -

מכלוף מיקי זוהר: הכללים מאפשרים לי - - -

מיכאל ביטון: - - כשמתאים לך, כדי שלנשיא לא יהיה זמן להטיל על מישהו אחר.

מכלוף מיקי זוהר: אגיד לך משהו.

מיכאל ביטון: אתה עושה שימוש - - -

איל ינון: הוא לא רוצה את הזמן.

מכלוף מיקי זוהר: אני לא רוצה את הזמן.

איל ינון: אתם כרגע אמרתם שאתם רוצים את הזמן.

מיכאל ביטון: אנחנו רוצים ארבעה ימים לדיון על חוק פיזור הכנסת.

מכלוף מיקי זוהר: אז, תעשה ארבעה ימים.

מכלוף מיקי זוהר: בסדר.

איל ינון: אתם רוצים לאמלל - - -

פנינה תמנו: לא.

פנינה תמנו: - - -

מיכאל ביטון: ארבעה ימים.

מכלוף מיקי זוהר: אתה רוצה לשבור שיא חדש?

קריאה: אבל הוא רוצה לקבוע את הזמן.

מיכאל ביטון: ארבעה ימים לדיון על חוק פיזור הכנסת.

מיכאל ביטון: למה אנחנו עובדים אצל ביבי בלילה?

מכלוף מיקי זוהר: לא, לא, אתם לא עובדים.

מיכאל ביטון: אנחנו עובדים אצלו.

מכלוף מיקי זוהר: לא, לא.

מיכאל ביטון: למה אנחנו צריכים להשתגע עכשיו כדי להעביר את פיזור הכנסת - -

מכלוף מיקי זוהר: לא ביקשנו להעסיק אתכם אפילו פעם אחת.

מיכאל ביטון: - - כדי שלנשיא לא יהיו שלושה ימים לדון?

מיכאל ביטון: למה אנחנו נותנים להם את האפשרות הזאת?

שלמה קרעי: אדוני היושב-ראש, אחרי שנעביר את ההצבעה, תן להם להמשיך לנמק.

מכלוף מיקי זוהר: << יור >> רעיון מעולה.

מכלוף מיקי זוהר: אני מצטרף לרעיון.

פנינה תמנו: תקרא לרבי מגור.

מיקי לוי: אחלה רעיון, שלמה.

מיקי לוי: נראה אותך.

מיקי לוי: אתה מציע סדרי דיון חדשים.

קריאה: מה הוא אמר?

קריאה: לא שמעתי.

מכלוף מיקי זוהר: הוא אמר: אחרי שנצביע, תמשיכו לדבר.

מכלוף מיקי זוהר: רעיון מעולה, שלמה קרעי.

עיסאווי פריג': סיימנו את הדיון?

עיסאווי פריג': מיקי, סיימנו את הדיון?

איל ינון: מיקי, ההצבעה היא רק על הפטור ולא על - - -

מכלוף מיקי זוהר: כן.

מכלוף מיקי זוהר: עכשיו אנחנו עוברים לסעיף הבא: - -

קריאה: לא.

עיסאווי פריג': לא, אין הסכמות.

מכלוף מיקי זוהר: - - פטור מחובת הנחה לחוק.

מכלוף מיקי זוהר: נדרש פטור.

מיכאל ביטון: אבי, אולי לא נספיק לבוא לדיונים האלה.

מיקי לוי: אין בעיה.

מיקי לוי: תביא את סעיף 98.

מיקי לוי: נראה אתכם.

יעל גרמן: שלמה, אתה רוצה בחירות?

מיקי לוי: אין בעיה.

מיקי לוי: תביא את סעיף 98.

מיקי לוי: נראה אתכם.

שלמה קרעי: עדיף מאשר לבזבז עוד חודש על פתרונות סרק של גנץ בוויכוח עם ליברמן - - -

מיכאל ביטון: יש לנו שלושה ימים.

מיכאל ביטון: למה צריך לדון בזה הלילה?

מיכאל ביטון: כי זה טוב לביבי?

מכלוף מיקי זוהר: סעיף - - -

מיכאל ביטון: למה אתם - - -

קריאה: אבל למה ניסיונות סרק?

קריאה: מה רע?

יזהר שי: כחול לבן והליכוד.

יזהר שי: שלמה, מה זה "ניסיונות סרק"?

מכלוף מיקי זוהר: מיכאל, די.

יזהר שי: אחרי שהייתם - - -

שלמה קרעי: - - -

קריאות: - - -

מכלוף מיקי זוהר: פטור מחובת הנחה להצעת חוק התפזרות הכנסת העשרים ואחת, התשע"ט-2019, לפני קריאה שנייה ושלישית.

שלמה קרעי: - - - אין לכם רוב.

צבי האוזר: - - - בחייך.

צבי האוזר: למה, אתה - - - ?

מיכאל ביטון: סליחה.

מיכאל ביטון: אני לא קיבלתי תשובה מהיועץ המשפטי.

מכלוף מיקי זוהר: אני מבקש לעבור להצבעה.

מיכאל ביטון: אני רוצה לחזור על השאלה.

קריאה: רגע, אנחנו לא יודעים על מה מצביעים.

מיכאל ביטון: אני רוצה לשאול את השאלה.

קריאה: לא.

קריאה: על מה מצביעים?

מכלוף מיקי זוהר: מיכאל, הצבעה.

מכלוף מיקי זוהר: מי בעד מתן הפטור מחובת הנחה?

מיכאל ביטון: החקיקה הזאת נדרשת והגיונית - - -

מכלוף מיקי זוהר: הוא לא נותן.

מכלוף מיקי זוהר: מיכאל, אני לא רוצה לקרוא אותך לסדר.

מיכאל ביטון: ההליך הזה – למה הוא חייב להיות כל כך לחוץ?

מכלוף מיקי זוהר: אני זוכר - -

מיקי לוי: אבל תן לו תשובה.

מיכאל ביטון: הוא רוצה הלילה להצביע.

קריאה: לא מדובר על הלילה.

מכלוף מיקי זוהר: - - שאירחת אותי בלשכה שלך בעיריית ירוחם, ועכשיו אני אצטרך לקרוא אותך לסדר?

מכלוף מיקי זוהר: אני ארגיש לא נוח עם עצמי.

פנינה תמנו: אז תן לו תשובה.

פנינה תמנו: תן לו תשובה.

מיכאל ביטון: מחר או בלילה?

מכלוף מיקי זוהר: לכן, אני רוצה לעבור - -

מיכאל ביטון: הוא רוצה את זה כשמתאים לו.

מכלוף מיקי זוהר: - - להצבעה על פטור מחובת הנחה להצעת חוק התפזרות הכנסת העשרים ואחת, התשע"ט-2019, לפני הקריאה השנייה והשלישית.

מכלוף מיקי זוהר: מי בעד – ירים את ידו?

מכלוף מיקי זוהר: בעד הפטור – 12

מכלוף מיקי זוהר: נמנעים – אין

פנינה תמנו: אנחנו נגד.

פנינה תמנו: האוזר, אנחנו נגד.

פנינה תמנו: אתה מגרד בראש – יחשבו שזה בעד.

מכלוף מיקי זוהר: בעד – 12.

מכלוף מיקי זוהר: מי נגד?

מיכאל ביטון: איפה ישראל ביתנו?

מיכאל ביטון: איפה הם?

אתי בן יוסף: 11.

מכלוף מיקי זוהר: 11.

מכלוף מיקי זוהר: התוצאה היא: בעד – 12, נגד – 11.

מכלוף מיקי זוהר: יש נמנעים?

מכלוף מיקי זוהר: לא יכול להיות.

מכלוף מיקי זוהר: אין גם נמנעים.

מכלוף מיקי זוהר: לכן, הפטור מחובת ההנחה התקבל.

קריאה: רביזיה.

מכלוף מיקי זוהר: אני מגיש רביזיה, כדי לא לעורר בעיות בהמשך.

פנינה תמנו: אני גם מגישה רביזיה.

מיכאל ביטון: אנחנו מביאים דיוויזיה לרביזיה.

מכלוף מיקי זוהר: אוקיי.

מכלוף מיקי זוהר: אם הרביזיה לא תימשך או אם לא נמשוך אותה – או אני או חברת הכנסת פנינה תמנו שטה – הדיון ברביזיה יהיה בשעה 18:40.

מכלוף מיקי זוהר: עכשיו, אנחנו עושים הפסקה, וחוזרים לוועדה המיוחדת.

איל ינון: אבל כרגע הוועדה המיוחדת לא מתכנסת.

קריאה: רביזיה – היא לא - - - ?

מכלוף מיקי זוהר: יש פטור מחובת הנחה.

מכלוף מיקי זוהר: זה רביזיה על פטור מחובת הנחה.

מכלוף מיקי זוהר: אני יכול לקיים את הדיון.

מכלוף מיקי זוהר: כן, בטח.

איל ינון: בוועדה המיוחדת?

מכלוף מיקי זוהר: כן.

איל ינון: אבל גור אמר לך שהוא יספיק להכין את כל ההסתייגויות?

דן מרזוק: צריך לתאם את זה.

מכלוף מיקי זוהר: אני, קודם כול, מעריך שכן.

מכלוף מיקי זוהר: - -

עיסאווי פריג': איפה הנושא החדש?

מכלוף מיקי זוהר: עבר הרבה מאוד זמן.

מכלוף מיקי זוהר: אני יכול להתקשר אליו ולבדוק איתו.

מכלוף מיקי זוהר: הדיון בוועדה המיוחדת - - -

אברהם (אבי) ניסנקורן: אני חוזר רגע למליאה.

אברהם (אבי) ניסנקורן: בעצם, אנחנו באנו ואמרנו שאנחנו לא התחייבנו לשעה מסוימת.

אברהם (אבי) ניסנקורן: מיקי זוהר אמר שהוא מצפה שזה ייגמר כמה שעות אחרי 24:00, ואז הוא ישקול להפעיל את סעיף 98.

מכלוף מיקי זוהר: אם וכאשר.

אברהם (אבי) ניסנקורן: אם וכאשר.

אברהם (אבי) ניסנקורן: זו אמירה שלו.

אברהם (אבי) ניסנקורן: אנחנו לא התחייבנו לשעה מסוימת, וככה זה נגמר.

עיסאווי פריג': נכון.

עיסאווי פריג': הוא רוצה שהשליטה תהיה בידיים שלו.

מיכאל ביטון: אבל, אבי, אנחנו צריכים להסתייג מהקצב שנוח לו.

מיכאל ביטון: הוא רוצה דיון - - - הלילה.

מיכאל ביטון: לא מתאים לנו.

מכלוף מיקי זוהר: עיסאווי, אל תהפוך אותי לשתלטן.

עיסאווי פריג': - - - איפה - - -?

מיכאל ביטון: נמשוך - - -

קריאה: אבל חברי הוועדה המיוחדת - - -

אברהם (אבי) ניסנקורן: - - -

מיכאל ביטון: - - - כפוף לנשיא.

מכלוף מיקי זוהר: אני סוגר את הישיבה.

מכלוף מיקי זוהר: ופותח את הישיבה של הדיון בשעה 16:15 דקות.

מכלוף מיקי זוהר: ב-16:15 ייפתח הדיון בוועדה.

קריאה: 18:00.

קריאה: 18:00, 18:00.

מכלוף מיקי זוהר: הוועדה המיוחדת.

מכלוף מיקי זוהר: 18:15.